钦定古今图书集成/理学汇编/文学典/第241卷 > 《书谭该乐府后》周必大
## 钦定古今图书集成/理学汇编/文学典/第241卷 > 《书谭该乐府后》周必大

世谓乐府起于汉魏，盖由惠帝有乐府，令武帝立乐
府，采诗夜诵也。唐元稹则以仲尼《文王操》、伯牙《水仙
操》《齐犊沐》《雉朝飞》《卫女思归引》为乐府之始。以予考
之，乃赓《载歌》《薰兮》解愠，在虞舜时，此体固已萌芽，岂
止三代遗韵而已。新喻谭该居之举业馀暇，作《上之
回》十四篇，因旧题而衍其词，用意深远。至于拟古、咏
“史、《咏怀》《感遇》诸诗，多有佳句，进而不止，前辈可以企
及。”为题卷末而勉之。庆元己未五月戊戌